pythainlp/thai-wiki-dataset-v3 huggingface dataset:
ข้อมติสมัชชาใหญ่แห่งสหประชาชาติที่ 68/262

ข้อมติสมัชชาใหญ่แห่งสหประชาชาติที่ 68/262 (United Nations General Assembly Resolution 68/262) ได้รับความเห็นชอบในสมัยประชุมที่ 68 ของสมัชชาใหญ่แห่งสหประชาชาติเมื่อวันที่ 27 มีนาคม 2014 หลังจากรัสเซียผนวกไครเมีย ข้อมติซึ่งไม่มีผลผูกพันนี้มีชื่อว่า "บูรณภาพแห่งดินแดนยูเครน" (Territorial Integrity of Ukraine) ได้รับเสียงสนับสนุนจากรัฐสมาชิกสหประชาชาติ 100 รัฐ มีผลเป็นการยืนยันพันธกิจของสมัชชาใหญ่ในบูรณภาพแห่งดินแดนของยูเครนตามเขตแดนที่นานาชาติรับรอง และเน้นย้ำความเป็นโมฆะของการลงประชามติเกี่ยวกับไครเมียเมื่อ ค.ศ. 2014 แต่ชาติ 11 ชาติลงคะแนนเสียงไม่เห็นชอบกับข้อมตินี้, 58 ชาติงดออกเสียง, และ 24 ชาติที่เหลือไม่อยู่ในที่ประชุมเมื่อมีการออกเสียง
ผู้เสนอข้อมตินี้ คือ แคนาดา, คอสตาริกา, โปแลนด์, ยูเครน, เยอรมนี, และลิทัวเนีย ก่อนหน้าที่จะมีการเห็นชอบกับข้อมติ คณะมนตรีความมั่นคงแห่งสหประชาชาติพยายามเรียกประชุมถึง 7 ครั้งเพื่อถกปัญหาวิกฤติการณ์ไครเมีย แต่ไม่สำเร็จ เพราะรัสเซียคัดค้าน
== อ้างอิง ==
== แหล่งข้อมูลอื่น ==
Complete text of the Resolution 68/262
สหประชาชาติ
พ.ศ. 2557
ข้อมติสมัชชาใหญ่แห่งสหประชาชาติ
การผนวกไครเมียโดยสหพันธรัฐรัสเซีย
เจมส์ แมตทิส

พลเอก เจมส์ นอร์แมน แมตทิส (James Norman Mattis) หรือเรียกอย่างลำลองว่า จิม แมตทิส ปัจจุบันดำรงตำแหน่งรัฐมนตรีว่าการกระทรวงกลาโหมสหรัฐ คนที่ 26 ภายใต้รัฐบาลดอนัลด์ ทรัมป์ เขายังเป็นพลเอกแห่งนาวิกโยธินสหรัฐอเมริกา เคยรับผิดชอบปฏิบัติการทางทหารในตะวันออกกลาง, จะงอยแอฟริกา และเอเชียกลางระหว่างค.ศ. 2010 ถึง 2013
== เครื่องอิสริยาภรณ์ ==
=== เครื่องอิสริยาภรณ์สหรัฐ ===
=== เครื่องอิสริยาภรณ์ต่างประเทศ ===
==แหล่งข้อมูลอื่น==
Department of Defense biography
Official Marine Corps biography 
บุคคลที่เกิดในปี พ.ศ. 2493
นักการเมืองอเมริกัน
นักการเมืองอิสระ
นาวิกโยธินชาวอเมริกันในสงครามอิรัก
รัฐมนตรีว่าการกระทรวงกลาโหมสหรัฐ
แอ็นสท์ ฟ็อม ราท

แอ็นสท์ เอดูอาร์ท ฟ็อม ราท (Ernst Eduard vom Rath; 3 มิถุนายน ค.ศ. 1909 – 9 พฤศจิกายน ค.ศ. 1938) เป็นเจ้าหน้าที่การทูตของนาซีเยอรมนี ตกเป็นที่รู้จักจากการถูกลอบสังหารที่ปารีสใน ค.ศ. 1938 โดยแฮร์มัน กรืนชปาน วัยรุ่นชาวโปแลนด์เชื้อสายยิว ส่งผลให้นาซีเยอรมนีใช้เป็นข้ออ้างในการทำร้ายชาวยิวและโจมตีทำลายร้านค้าและธรรมศาลาของชาวยิวหลายแห่งในเยอรมนี ซึ่งเป็นที่รู้จักกันในชื่อเหตุการณ์ "คืนกระจกแตก" (Kristallnacht)
บุคคลที่เกิดในปี พ.ศ. 2452
บุคคลที่เสียชีวิตในปี พ.ศ. 2481
นาซี
บุคคลจากแฟรงก์เฟิร์ต
ผู้รอดชีวิตจากการลอบสังหาร
วิทยาลัยแพทยศาสตร์นานาชาติจุฬาภรณ์ มหาวิทยาลัยธรรมศาสตร์

วิทยาลัยแพทยศาสตร์นานาชาติจุฬาภรณ์ มหาวิทยาลัยธรรมศาสตร์ (Chulabhorn International College of Medicine, Thammasat University) เป็นสถาบันแพทยศาสตร์แห่งที่ 2 ที่สังกัดของมหาวิทยาลัยธรรมศาสตร์ โดยเป็นสถาบันแพทยศาสตร์ลำดับที่ 21 ของประเทศไทย และเป็นสถาบันแพทยศาสตร์หลักสูตรนานาชาติแห่งแรกในประเทศไทย
== ประวัติ ==
วิทยาลัยแพทยศาสตร์นานาชาติจุฬาภรณ์ ก่อตั้งขึ้นเมื่อวันที่ 28 สิงหาคม พ.ศ. 2555 เพื่อรองรับการเรียนการสอนโดยใช้ภาษาต่างประเทศเป็นหลักในการจัดการศึกษา โดยได้มีการตกลงแลกเปลี่ยนความร่วมมือระหว่างสถาบันในประเทศและต่างประเทศ โดยมีการลงนามความร่วมมือทางวิชาการระหว่างโรงพยาบาลบำรุงราษฎร์ บริษัท แพน ราชเทวี กรุ๊ป จำกัด (มหาชน) และมหาวิทยาลัยธรรมศาสตร์
ในส่วนของการเรียนจะเพิ่มเติมในเรื่องของภาษา โดยชั้นปีที่ 1 จะศึกษาวิชาศึกษาทั่วไปตามระบบทวิภาค ชั้นปีที่ 2 – 3 เป็นการศึกษาเป็นหน่วยการเรียน เป็นการศึกษาที่บูรณาการเนื้อหาวิชาหลายวิชาเข้าด้วยกัน โดยใช้ปัญหาทางการแพทย์เป็นหลัก ส่วนชั้นปีที่ 4 – 6 เป็นการศึกษาชั้นคลินิกตามหลักสูตรแพทยศาสตรบัณฑิต โดยใช้โรงพยาบาลธรรมศาสตร์เฉลิมพระเกียรติเป็นโรงพยาบาลหลักในการฝึกปฏิบัติงานของนักศึกษาและให้นักศึกษาใช้เวลาช่วงการศึกษาวิชาเลือกไปฝึกปฏิบัติงานโรงพยาบาลต่างประเทศ
== ทำเนียบคณบดี ==
== หลักสูตรการศึกษา ==
ปัจจุบันวิทยาลัยแพทยศาสตร์นานาชาติจุฬาภรณ์ มหาวิทยาลัยธรรมศาสตร์ ทำการเรียนการสอนในรูปแบบโครงการพิเศษทั้งหมดโดยจัดการเรียนการสอนเป็นหลักสูตรนานาชาติโดยใช้ภาษาอังกฤษเป็นภาษาหลักโดยเปิดทำการเรียนการสอนในสาขาวิชา ดังต่อไปนี้
== สถาบันร่วมผลิตแพทย์ ==
== ดูเพิ่ม ==
มหาวิทยาลัยธรรมศาสตร์
รายชื่อคณะและวิทยาลัยแพทยศาสตร์ในประเทศไทย
== อ้างอิง ==
วิทยาลัยแพทยศาสตร์นานาชาติจุฬาภรณ์ มหาวิทยาลัยธรรมศาสตร์
แพทยศาสตร์นานาชาติจุฬาภรณ์
ธรรมศาสตร์
สะพานเตียนเซิน

สะพานเตียนเซิน (cầu Tiên Sơn) เป็นสะพานทอดข้ามแม่น้ำห่านในเมืองดานัง ประเทศเวียดนาม
สะพานเริ่มก่อสร้างในเดือนกุมภาพันธ์ ค.ศ. 2002 โดยก่อสร้างตัวสะพานแล้วเสร็จในวันที่ 23 พฤศจิกายน ค.ศ. 2003 และได้เปิดให้บริการอย่างเป็นทางการเมื่อวันที่ 19 กุมภาพันธ์ ค.ศ. 2004
== อ้างอิง ==
สิ่งก่อสร้างตั้งแต่ พ.ศ. 2547
เตียนเซิน
เตียนเซิน
แฮร์มัน กรืนชปาน

แฮร์มัน กรืนชปาน (Hermann Grünspan) หรือ แฮร์เชิล ไฟเบิล กรืนชปาน (Herschel Feibel Grynszpan; 28 มีนาคม ค.ศ. 1921 – มีข่าวลือว่ามีชีวิตอยู่ครั้งสุดท้ายใน ค.ศ. 1946 และถูกประกาศว่าเสียชีวิตใน ค.ศ. 1960) เป็นผู้ลี้ภัยชาวโปแลนด์เชื้อสายยิวที่เกิดในประเทศเยอรมนี เขาเป็นผู้ลอบสังหารแอ็นสท์ ฟ็อม ราท เจ้าหน้าที่การทูตของนาซี เมื่อวันที่ 7 พฤศจิกายน ค.ศ. 1938 ในกรุงปารีส เป็นเหตุให้พวกนาซีเยอรมันใช้เป็นข้ออ้างในการทำร้ายชาวยิวและโจมตีทำลายร้านค้าและธรรมศาลาของชาวยิวหลายแห่งในเยอรมนี ซึ่งเป็นเหตุการณ์ที่ชื่อว่า "คืนกระจกแตก" (Kristallnacht) เมื่อวันที่ 9–10 พฤศจิกายน ค.ศ. 1938 กรืนชปานถูกตำรวจลับจับกุมหลังจากฝรั่งเศสถูกเยอรมนียึดครอง และถูกนำตัวไปยังเยอรมนี
ยังไม่ทราบว่าชะตากรรมของกรืนชปานเป็นอย่างไร โดยทั่วไปสันนิษฐานกันว่าเขาอาจไม่รอดชีวิตจากสงครามโลกครั้งที่สอง เขาถูกประกาศว่าเสียชีวิตใน ค.ศ. 1960 อย่างไรก็ตาม ภาพที่ได้รับการเผยแพร่ใน ค.ศ. 2016 ถูกใช้เป็นหลักฐานเพื่ออ้างว่าเขายังมีชีวิตอยู่ในค่ายย้ายถิ่นฐานในบัมแบร์คในเยอรมนี เมื่อวันที่ 3 กรกฎาคม ค.ศ. 1946
บุคคลที่เกิดในปี พ.ศ. 2464
บุคคลที่เสียชีวิตในปี พ.ศ. 2503
ชาวยิวโปแลนด์
บุคคลที่หายสาบสูญ
ฮันส์ ฟริทเชอ

ฮันส์ เกออร์ค ฟริทเชอ (Hans Georg Fritzsche; 21 เมษายน ค.ศ. 1900 - 27 กันยายน ค.ศ. 1953) เป็นเจ้าหน้าที่ระดับอาวุโสของนาซีเยอรมนี ในช่วงสิ้นสุดสงคราม เขาเป็นรัฐมนตรีของกระทรวงโฆษณาแถลงข่าวและโฆษณาชวนเชื่อ (Propagandaministerium) เขาเป็นบุคคลที่อยู่ในฟือเรอร์บุงเคอร์ในใจกลางกรุงเบอร์ลินในช่วงวันสุดท้ายของอดอล์ฟ ฮิตเลอร์ หลังจากการอสัญกรรมของฮิตเลอร์ เขายอมจำนนต่อกองทัพแดงในเบอร์ลินเมื่อวันที่ 1 พฤษภาคม ค.ศ. 1945

== อ้างอิง ==
Kershaw, Ian (2008). Hitler: A Biography, pp. 949–950, 955.
Fest, Joachim (2004) [2002]. Inside Hitler's Bunker, pp. 135–137.
Vinogradov, V. K. (2005). Hitler's Death: Russia's Last Great Secret from the Files of the KGB, p. 324.
Fest (2004) [2002]. Inside Hitler's Bunker, p. 137.
Fest (2004) [2002]. Inside Hitler's Bunker, pp. 137–139.
Why They Confess: The remarkable case of Hans Fritzsche, Konrad Heiden, Life Magazine, 20 Jun. 1949, pp. 92–94, 96, 99–100, 102, 105. Retrieved 2012-04-16.
Hier spricht Hans Fritzsche, Zurich: Interverlag.
Shirer, William L. (1960). The Rise and Fall of the Third Reich. New York City: Simon & Schuster.
Fritzsche case for the defence at Nuremberg trials (Spanish)
บุคคลที่เกิดในปี พ.ศ.  2443
บุคคลที่เสียชีวิตในปี พ.ศ. 2488
ผู้นำนาซี
บุคคลจากรัฐนอร์ทไรน์-เว็สท์ฟาเลิน
วัลเทอร์ เฮเวิล

วัลเทอร์ เฮเวิล (Walther Hewel; 2 มกราคม ค.ศ. 1904 – 2 พฤษภาคม ค.ศ. 1945) เป็นเจ้าหน้าที่การทูตเยอรมันในช่วงก่อนและระหว่างสงครามโลกครั้งที่สอง ในช่วงแรก เขาเป็นสมาชิกพรรคนาซีและเป็นหนึ่งในเพื่อนสนิทของอดอล์ฟ ฮิตเลอร์ จอมเผด็จการเยอรมัน เขาเป็นหนึ่งในบุคคลที่อยู่ในฟือเรอร์บุงเคอร์ในช่วงเวลาสุดท้ายของอาณาจักรไรช์ที่สาม หลังจากฮิตเลอร์ได้กระทำอัตวินิบาตกรรมแล้ว เขาได้เดินทางร่วมกับกลุ่มขบวนภายใต้การนำของวิลเฮล์ม มอนเคอ ในการฝ่าทะลวงวงล้อมของกองทัพแดงเพื่อที่จะออกจากกรุงเบอร์ลินแต่ไม่สำเร็จ เมื่อกองทัพเยอรมันในกรุงเบอร์ลินได้ยอมจำนน กลุ่มของมอนเคอได้จำใจที่จะยอมจำนนตามด้วย แต่เฮเวิลกลับตัดสินใจที่จะกระทำอัตวินิบาตกรรมเพราะไม่ต้องการให้เขาถูกจับกุมและถูกทหารโซเวียตทรมาน เขาจึงกัดแคปซูลบรรจุยาพิษไซด์ยาไนด์และยิงปืนเข้าที่หัวพร้อมกัน

==แหล่งอ้างอิง==
O'Donnell (2001) [1978], The Bunker, pp. 322–323
O'Donnell (2001) [1978], The Bunker, p. 323
"Hitler: The Last Ten Days (1973)". IMDb.com. Retrieved May 8, 2008.
"Untergang, Der (2004)". IMDb.com. Retrieved May 8, 2008.
บุคคลที่เกิดในปี พ.ศ.  2447
บุคคลที่เสียชีวิตในปี พ.ศ. 2488
ผู้นำนาซี
แกร์ดา คริสทีอัน

แกร์ดา "ดารา" คริสทีอัน (Gerda "Dara" Christian; 13 ธันวาคม ค.ศ. 1913 – 14 เมษายน ค.ศ. 1997) เป็นหนึ่งในเลขานุการส่วนตัวของอดอล์ฟ ฮิตเลอร์ ในช่วงก่อนและระหว่างสงครามโลกครั้งที่สอง
บุคคลที่เกิดในปี พ.ศ. 2456
บุคคลที่เสียชีวิตในปี พ.ศ. 2540
นาซี
บุคคลจากเบอร์ลิน
เสียชีวิตจากมะเร็ง
ทางหลวงแผ่นดินญี่ปุ่นหมายเลข 3

ทางหลวงแผ่นดินหมายเลข 3 ของประเทศญี่ปุ่น คือ ทางหลวงขนาดใหญ่บนเกาะคีวชู ถนนเส้นนี้มาจากเส้นทางตะวันตกถนนซันโยโดะเดิม ถนนเส้นนี้เชื่อมจากนครคาโงชิมะ (จังหวัดคาโงชิมะ), นครคูมาโมโตะ (จังหวัดคูมาโมโตะ) และนครฟูกูโอกะ (จังหวัดฟูกูโอกะ)
ปลายทางด้านเหนืออยู่ในเขตโมจิ คิตะกีวชู ที่ซึ่งเป็นจุดเชื่อมต่อกับทางหลวงแผ่นดินหมายเลข 2 มีระยะทางรวม 392.1 กิโลเมตร
== ข้อมูลถนน ==

ความยาว: 392.1 กิโลเมตร (243.7 ไมล์)
จุดกำเนิด: เขตโมจิ คิตะกีวชู (จุดกำเนิดของทางหลวงแผ่นดินหมายเลข 2)
ปลายทาง: คาโงชิมะ (สิ้นสุด ณ ปลายทางของทางหลวงหมายเลข 10, 224 และ 226 และจุดเริ่มต้นของ 58)
เมืองใหญ่: คิตะกีวชู ฟูกูโอกะ คูรูเมะ คูมาโมโตะ และคาโงชิมะ
== ประวัติศาสตร์ ==
4 ธันวาคม 2495: เป็นทางหลวงแผ่นดินระดับแรกหมายเลข 3 (จากคิตะกีวชูถึงคาโงชิมะ)
1 เมษายน 2508: เป็นทางหลวงแผ่นดินทั่วไปหมายเลข 3 (จากคิตะกีวชูถึงคาโงชิมะ)
== ส่วนที่ทับซ้อนกัน ==
จากเขตโมจิ คิตะกีวชู (สามแยกสวนโออิมัตสึ) ถึงเขตโคกูรากิตะ คิตะกีวชู (สี่แยกมิฮางิโนะ): ทางหลวงแผ่นดินหมายเลข 10
จากคูรูเมะ ถึงยามางะ (สี่แยกถนนชูโอ): ทางหลวงแผ่นดินหมายเลข 325
จากยามางะ (สี่แยกนิชิอูเอมาจิ) ถึงยามางะ (สี่แยกถนนชูโอ): ทางหลวงแผ่นดินหมายเลข 443
จากเขตคิตะ นครคูมาโมโตะ (สี่แยกอูเอกิมาจิโมโนะ) ถึงเขตชูโอ นครคูมาโมโตะ (สี่แยกซูอิโดะโจ): ทางหลวงแผ่นดินหมายเลข 208
จากเขตมินามิ นครคูมาโมโตะ (สี่แยกชิกามิมาชิ) ถึงอูโตะ (สี่แยกมัตสึวาระ): ทางหลวงแผ่นดินหมายเลข 57
จากเขตชูโอ นครคูมาโมโตะ (สี่แยกซูอิโดะโจ) ถึงอูกิ : ทางหลวงแผ่นดินหมายเลข 218
จากเขตชูโอ นครคูมาโมโตะ (สี่แยกซูอิโดะโจ) ถึง ยัตสึชิโระ (แยกฮางิวารามาจิ): ทางหลวงแผ่นดินหมายเลข 219
จากโคยามาดะโจ นครคาโงชิมะ (สามแยกโอยามาดะโจ) ถึงชิโรยามะโจ นครคาโงชิมะ (สวนกลางเมือง): ทางหลวงแผ่นดินหมายเลข 328
ทางหลวงแผ่นดินในประเทศญี่ปุ่น
การขนส่งในจังหวัดฟูกูโอกะ
การขนส่งในจังหวัดคูมาโมโตะ
การขนส่งในจังหวัดคาโงชิมะ
พอล บันยัน

พอล บันยัน (Paul Bunyan) เป็นยักษ์ในตำนานพื้นบ้านอเมริกัน ที่มิใช่เป็นเรื่องเล่าขานของอินเดียแดง ซึ่งเป็นกลุ่มชาติปฐมภูมิของอเมริกา หากแต่เป็นเรื่องเล่าประเภทมุขปาฐกที่เกิดจากการแต่งขึ้นของชาวผิวขาวที่มาบุกเบิกดินแดนอเมริกา ในราวต้นศตวรรษที่ 20 ในพื้นที่แถบรัฐเมน, โอกลาโฮมา, มิชิแกน และมินนิโซตา ซึ่งเป็นพื้นที่ ๆ มีอุตสาหกรรมป่าไม้เยอะ เชื่อว่าพอล บัน ยันเป็นเรื่องเล่าขึ้นมาในหมู่คนตัดไม้ขณะชุมนุมรอบกองไฟเพื่อสร้างตัวตนของตนเองขึ้นมา
พอล บันยัน เป็นคนตัดไม้ที่มีรูปร่างสูงใหญ่เกินกว่ามนุษย์ทั่วไป มีเรี่ยวแรงพละกำลังมหาศาล
   สามารถตัดไม้ได้วันหนึ่งเกือบทั้งป่า และยังเล่าต่อกันไปอีกว่า ช่องทะเลเซนต์ลอเรนซ์นั้นเกิดจากที่พอล บันยัน เดินลากขวานไปบนพื้นดิน เป็นต้น พอล บันยัน แม้จะเป็นคนมุทะลุ อาศัยอยู่อย่างโดดเดี่ยว  แต่ก็เป็นคนจิตใจดี มีสัตว์เลี้ยงเป็นวัวสีฟ้าตัวหนึ่ง ชื่อ "เบ๊บ" (Babe The Blue Ox)   โดยขณะที่พบมันตัวกระจิ๋วกำลังจะหนาวตายอยู่ในหิมะ เขาจึงนำมันมาเลี้ยง และเมื่อมันโตขึ้น ๆ แต่ถึงอย่างไรก็ตาม เขาก็เห็นมันเป็นทารกอยู่ดี ยามที่ทั้งสองวิ่งเล่นกัน รอยเท้าของพวกเขาจะทำให้เกิดทะเลสาบ เมื่อพอลต้องการปรับที่ เพื่อให้เขาและเบ๊บได้ลงนอนพักผ่อน เขาจะถางป่าทั้งป่าจนเหี้ยนเตียน 
มีการกล่าวอ้างอิงถึงพอล บันยัน ในวัฒนธรรมร่วมสมัยหลายประการ เช่น การ์ตูนอะนิเมชั่นสำหรับเด็กของวอลต์ ดีสนีย์ในปี ค.ศ. 1958 ชื่อ Paul Bunyan หรือภาพยนตร์ระทึกขวัญเรื่อง  The Wrath of Paul Bunyan ในปี ค.ศ. 2013 เป็นต้น
==อ้างอิง==
==แหล่งข้อมูลอื่น==
เทพปกรณัมพื้นเมืองอเมริกัน
ตัวละครที่เป็นยักษ์
ตัวละครที่เป็นวัว
บุคคลในตำนาน
ตัวละครในบันเทิงคดีจากรัฐมิชิแกน
สโมสรฟุตบอลโคปูน วอริเออร์

สโมสรฟุตบอลโคปูน วอริเออร์ (Kopoon Warrior Football Club) เป็นสโมสรฟุตบอลอาชีพในประเทศไทย ตั้งอยู่ที่หมู่บ้านโคปูน ตำบลบ้านหม้อ อำเภอพรหมบุรี จังหวัดสิงห์บุรี ก่อตั้งขึ้นใน พ.ศ. 2558 ในชื่อสโมสรฟุตบอลขุนพล โคปูน และเปลี่ยนชื่อเป็น สิงห์บุรี โคปูน ในปี พ.ศ. 2559
โดยสโมสรฟุตบอลสิงห์บุรี โคปูน เข้ามาสู่ระบบฟุตบอลลีกอาชีพ ด้วยการสร้างผลงานคว้าแชมป์ไทยลีก อเมเจอร์ ทัวร์นาเมนต์ ฤดูกาล 2559 โซนภาคกลาง และได้เลื่อนชั้นขึ้นมาแข่งขันในระดับไทยลีก 4 โซนกรุงเทพและปริมณฑล โดยหลังจากได้เลื่อนชั้นขึ้นมาเล่นในไทยลีก 4 สโมสรได้เปลี่ยนชื่อเป็น สโมสรฟุตบอลโคปูน วอริเออร์ ในฤดูกาล 2560
หลังจบฤดูกาล 2560 สโมสรประสบปัญหาทางด้านการเงิน รวมถึงการค้างค่าจ้างนักฟุตบอลและผู้ฝึกสอน ทำให้สโมสรทำการโอนสิทธิในการบริหารทีมให้กับสโมสรฟุตบอลบ้านคุณแม่ ซึ่งเป็นสโมสรในระดับไทยแลนด์ อเมเจอร์ลีก โซนภาคตะวันออกเฉียงเหนือ ให้เข้ามาเป็นผู้บริหารแทน โดยหลังจากมีการโอนสิทธิในการบริหารให้กับบ้านคุณแม่ เอฟซี สโมสรยังคงใช้ชื่อในการแข่งขันว่าโคปูน วอริเออร์ เช่นเดิม
== ประวัติ ==
สโมสรก่อตั้งขึ้น ในปี พ.ศ. 2558 ในชื่อ สโมสรฟุตบอลขุนพล โคปูน โดยเป็นสโมสรฟุตบอลท้องถิ่นของหมู่บ้านโคปูน ในตำบลบ้านหม้อ อำเภอพรหมบุรี จังหวัดสิงห์บุรี และลงแข่งขันฟุตบอลระดับสมัครเล่นของท้องถิ่นในรายการต่างๆ
=== ไทยลีก อเมเจอร์ ทัวร์นาเมนต์ ===
ในปี พ.ศ. 2559 สโมสรส่งทีมสมัครเข้าร่วมการแข่งขันฟุตบอลในรายการของสมาคมฟุตบอลแห่งประเทศไทยเป็นครั้งแรก ในไทยลีก อเมเจอร์ ทัวร์นาเมนต์ ฤดูกาล 2559 โดยเปลี่ยนมาใช้ชื่อทีมว่า สิงห์บุรี โคปูน เอฟซี และได้ ชินโชติ นาทะสัน อดีตกองหน้าของสโมสรฟุตบอลธนาคารกรุงเทพและเชียงราย ยูไนเต็ด เข้ามาเป็นผู้ฝึกสอนคนแรก
โดยสโมสรฟุตบอลสิงห์บุรี โคปูน ลงแข่งขันอย่างเป็นทางการนัดแรกในวันที่ 9 มกราคม พ.ศ. 2560 ในนัดที่ชนะ สโมสรฟุตบอลราชบุรี เอ็นเอ็นเค บีพีเอฟ ยูไนเต็ด 4–0 ที่สนามฝึกฟุตบอลแห่งชาติหนองจอก โดย ธันวา เพ็ญจันทร์ คือผู้เล่นที่ยิงประตูแรกให้กับสโมสรในการแข่งขันอย่างเป็นทางการ
ในการแข่งขันรายการดังกล่าว สโมสรทำผลงานได้อย่างยอดเยี่ยม ด้วยการชนะรวด 7 นัด ก่อนจะไปพบกับสโมสรฟุตบอลมหาวิทยาลัยวงษ์ชวลิตกุล ในรอบชิงชนะเลิศ โดยการแข่งขันรอบชิงชนะเลิศ หลังจากเสมอกันในเวลาปกติ 1–1 สโมสรสามารถเอาชนะการดวลจุดโทษ ทำให้คว้าแชมป์ไปครอง และได้สิทธิเลื่อนชั้นไปแข่งขันในระดับไทยลีก 4 ซึ่งเป็นลีกอาชีพได้สำเร็จ
=== ไทยลีก 4 ===
หลังจากได้เลื่อนชั้นขึ้นมาแข่งในระดับลีกอาชีพ สโมสรเปลี่ยนชื่อเป็น สโมสรฟุตบอลโคปูน วอริเออร์ และได้เช่าสนามกีฬาจังหวัดพระนครศรีอยุธยา เป็นสนามเหย้าของสโมสร โดยสโมสรลงแข่งขันในไทยลีก 4 โซนกรุงเทพและปริมณฑล
โดยสโมสรลงแข่งขันในระดับลีกอาชีพเป็นนัดแรกเมื่อวันที 12 กุมภาพันธ์ พ.ศ. 2560 ในนัดที่เสมอกับโดม เอฟซี 0–0 ที่สนามกีฬากลางจังหวัดพระนครศรีอยุธยา
== ผู้เล่น ฤดูกาล 2560 ==
==ทำเนียบผู้ฝึกสอน==
== สถิติ ==
ชนะขาดลอยมากที่สุด
* สิงห์บุรี โคปูน 5–0 ม.เกษตรศาสตร์ วิทยาเขตกำแพงแสน ( ไทยลีก อเมเจอร์ ทัวร์นาเมนต์ ฤดูกาล 2559 , 18 มกราคม พ.ศ. 2560 )
แพ้ขาดลอยมากที่สุด
* โคปูน วอริเออร์ 1–7 นอร์ทกรุงเทพ ( 19 มีนาคม พ.ศ. 2560 , ไทยลีก 4 ,สนามกีฬากลางจังหวัดพระนครศรีอยุธยา )
ผู้เล่นที่อายุมากที่สุดที่ได้ลงเล่นในระดับลีกอาชีพ
* ประหยัด บุญญา : 37 ปี 8 เดือน 8 วัน (23 กรกฎาคม พ.ศ. 2560 โดม เอฟซี 2–1 โคปูน วอริเออร์ , สนามกีฬาธรรมศาสตร์ รังสิต ,ไทยลีก 4)
==ผู้ทำประตูสูงสุดประจำฤดูกาล==
ถึงวันที่ 23 ก.ค. 2560
== ความสำเร็จ ==
ไทยลีก อเมเจอร์ ทัวร์นาเมนต์ ( ภาคกลาง )
* แชมป์ : ฤดูกาล 2559
== อ้างอิง ==
== แหล่งข้อมูลอื่น ==
ค
สโมสรกีฬาที่ก่อตั้งในปี พ.ศ. 2558
คอลล์ออฟดิวตี: มอเดิร์นวอร์แฟร์ 3

คอลล์ออฟดิวตี: มอเดิร์นวอร์แฟร์ 3 (Call of Duty: Modern Warfare 3) เป็นวิดีโอเกมยิงมุมมองบุคคลที่หนึ่งที่พัฒนาโดยอินฟินิตีวอร์ด กับ Sledgehammer Games (Treyarch จะทำในรูปแบบเครื่องวี) และเผยแพร่โดยแอคติวิชัน เป็นภาคต่อของ  มอเดิร์นวอร์แฟร์ 2 และเป็นวิดีโอเกมไตรภาคสุดท้ายของซีรีส์ มอเดิร์นวอร์แฟร์ นอกจากนี้ยังเป็นเกมสุดท้ายของ คอลล์ออฟดิวตี ที่ทำในเครื่องวี ตัวเกมวางจำหน่ายในวันที่ 8 พฤศจิกายน 2011
== อ้างอิง ==
== แหล่งข้อมูลอื่น ==
วิดีโอเกมที่ออกวางจำหน่ายในปี พ.ศ. 2554
วิดีโอเกมยิงมุมมองบุคคลที่หนึ่ง
เกมสำหรับเพลย์สเตชัน 3
เกมสำหรับวินโดวส์
เกมสำหรับแมคโอเอส
เกมสำหรับเอกซ์บอกซ์ 360
คอลล์ออฟดิวตี
วิดีโอเกมที่มีฉากในสหรัฐ
วิดีโอเกมที่มีฉากในสหราชอาณาจักร
วิดีโอเกมที่มีฉากในประเทศโซมาเลีย
วิดีโอเกมที่มีฉากในประเทศเซียร์ราลีโอน
วิดีโอเกมที่มีฉากในประเทศอิตาลี
วิดีโอเกมที่มีฉากในประเทศรัสเซีย
วิดีโอเกมที่มีฉากในประเทศอินเดีย
วิดีโอเกมที่มีฉากในประเทศกรีซ
วิดีโอเกมที่มีฉากในประเทศเยอรมนี
วิดีโอเกมที่มีฉากในประเทศฝรั่งเศส
วิดีโอเกมที่มีฉากในประเทศเช็กเกีย
วิดีโอเกมที่มีฉากในประเทศไทย
วิดีโอเกมที่มีฉากในนครนิวยอร์ก
วิดีโอเกมที่มีฉากในปารีส
วิดีโอเกมที่มีฉากในกรุงเทพมหานคร
สงครามสมมุติ
ฆาตกรรมหมู่ในบันเทิงคดี
คูคลักซ์แคลน

คูคลักซ์แคลน (Ku Klux Klan, ย่อ: KKK) หรือเรียกง่าย ๆ ว่า "เดอะแคลน" (the Klan) เป็นชื่อของสามขบวนการต่างกันในสหรัฐซึ่งสนับสนุนกระแสปฏิกิริยาสุดโต่งอย่างความสูงสุดของคนขาว (white supremacy) ชาตินิยมผิวขาว (white nationalism) การต่อต้านการเข้าเมือง และโดยเฉพาะอย่างยิ่งการปรากฏซ้ำในสมัยหลัง ลัทธินอร์ดิก (Nordicism) การต่อต้านคาทอลิก และการต่อต้านยิว ในอดีต เคเคเคใช้การก่อการร้ายทั้งการทำร้ายร่างกายและการฆ่าคนต่อกลุ่มหรือปัจเจกที่กลุ่มต่อต้าน ทั้งสามขบวนการเรียกร้องให้ "ทำให้บริสุทธิ์" ซึ่งสังคมอเมริกัน และทั้งหมดถือเป็นองค์การฝ่ายขวาสุดโต่ง
แคลนแรกเฟื่องฟูในสหรัฐอเมริกาภาคใต้ในปลายคริสต์ทศวรรษ 1860 แล้วตายไปในต้นคริสต์ทศวรรษ 1870 กลุ่มนี้มุ่งรัฐบาลรัฐรีพับลิกันในภาคใต้ระหว่างสมัยบูรณะ (Reconstruction Era) โดยเฉพาะอย่างยิ่งการใช้ความรุนแรงต่อผู้นำชาวแอฟริกันอเมริกัน มีหลายสาขาย่อยทั่วภาคใต้ แต่ถูกปราบปรามในปี 1871 ผ่านการบังคับใช้กฎหมายกลาง สมาชิกทำชุดของตนเองมักมีสีสัน ได้แก่ ชุดคลุม หน้ากาก และหมวกทรงกรวย ซึ่งออกแบบมาเพื่อสร้างความกลัวและเพื่อปกปิดรูปพรรณของพวกตน
กลุ่มที่สองก่อตั้งขึ้นในปี 1915 และเฟื่องฟูทั่วประเทศในต้นและกลางคริสต์ทศวรรษ 1920 โดยเฉพาะอย่างยิ่งในพื้นที่เมืองของมิดเวสต์และตะวันตก มีรากเหง้าในชุมชนโปรเตสแตนต์ท้องถิ่นที่คัดค้านคาทอลิกและยิว และเน้นการคัดค้านคริสตจักรคาทอลิกในช่วงที่มีการเข้าเมืองสูงจากชาติคาทอลิกในยุโรปใต้และตะวันออก องค์การที่สองนี้รับมาตรฐานชุดขาวและใช้คำรหัสซึ่งคล้ายกับที่แคลนแรกใช้ ขณะที่เพิ่มการเผากางเขนและการเดินขบวนเป็นจำนวนมากเพื่อข่มขู่ผู้อื่น
การสำแดงครั้งที่สามและปัจจุบันของเคเคเคกำเนิดหลังปี 1950 ในรูปของกลุ่มท้องถิ่นเล็ก ๆ ไม่เชื่อมโยงกันที่ใช้ชื่อเคเคเค ทั้งหมดสนใจการคัดค้านขบวนการสิทธิพลเมือง มักใช้ความรุนแรงและการฆ่าคนเพื่อปราบปรามนักเคลื่อนไหว สันนิบาตต่อต้านการหมิ่นประมาทและศูนย์กฎหมายความยากจนภาคใต้จัดกลุ่มนี้เป็นกลุ่มเกลียดชัง (hate group) ในปี 2016 สันนิบาตต่อต้านการหมิ่นประมาทกะสมาชิกแคลนทั่วประเทศไว้ประมาณ 3,000 คน ขณะที่ศูนย์กฎหมายความยากจนภาคใต้กะสมาชิกไว้รวม 6,000 คน
== อ้างอิง ==
สมาคมลับ
คตินิยมเชื้อชาติในสหรัฐอเมริกา
อาชญากรรมความเกลียดชัง
 
การแบ่งแยกเชื้อชาติในสหรัฐอเมริกา
การลงประชาทัณฑ์ในสหรัฐอเมริกา
การก่อการร้ายในสหรัฐ
การห้าม (กฎหมาย)
ความทรงจำที่ไม่อาจลืม

Memory ความทรงจำที่ไม่อาจลืม เป็นละครโทรทัศน์ของทางสถานีวิทยุโทรทัศน์กองทัพบกช่อง 5 ช่อง 1 โดยดัดแปลงมาจากนวนิยายชื่อเดียวกัน มีทั้งหมด 5 เรื่อง ได้แก่ รักรำลึก, กาญจน์เดินทาง, เก๋า กลับ เกาะ, ไอดอล ไอดิน, จอยเดย์ ผจญไพร เป็นบทประพันธ์โดย สิรภพ พรรณดี, อนัต ยวงเงิน, นัฐพล สัญมนต์, จิต กำเหนิดรัตน์, มานะ ชานนท์, ฆนาการ สายทอง
ได้รับดัดแปลงเป็นละครโทรทัศน์ ควบคุมการผลิตโดย บริษัท บริษัท มันเวิร์ค โปรดักชั่น จำกัด กำกับการแสดงโดย จิต กำเหนิดรัตน์ (รักรำลึก), อนัต ยวงเงิน (กาญจน์เดินทาง), จิต กำเหนิดรัตน์ (เก๋า กลับ เกาะ), จิต กำเหนิดรัตน์ (ไอดอล ไอดิน), ฆนาการ สายทอง (จอยเดย์ ผจญไพร)
== ละครโทรทัศน์ ==
ละครชุด Memory ความทรงจำที่ไม่อาจลืม ออกอากาศทางสถานีวิทยุโทรทัศน์กองทัพบก ผลิตโดย บริษัท  จำกัด , บริษัท  จำกัด และ บริษัท  จำกัด  ทุกวันพฤหัสบดี เวลา 20:20 - 21:20 น.  ออกอากาศตั้งแต่วันที่ 12 มกราคม พ.ศ. 2560 - 23 มีนาคม พ.ศ. 2561
== เพลงประกอบละคร ==
ในส่วนของเพลงประกอบละครชุดนี้นั้น นาย ได้นำเพลง  มาเป็นเพลงประกอบละครทุกเรื่องในชุดนี้ โดยนักร้องจะแตกต่างกันไปตามเนื้อเรื่อง ดังนี้
== ข้อมูลการออกอากาศ ==
== อ้างอิง ==
ห้ามพลาด! มินิซีรีส์ Memory โรแมนติกสุดฟิน 15 ธ.ค. นี้ ททบ.5 หลังข่าวค่ำ : tv5.co.th
เลิศมาก!ซีรีส์ท่องเที่ยว "จิ๊บ ไดสุเกะ" "Memory ความทรงจำที่ไม่อาจลืม" : siamdara.com 
นวนิยายไทย
วรรณกรรมที่สร้างเป็นละครโทรทัศน์
ละครชุด
รายการโทรทัศน์ช่อง 5
รายการโทรทัศน์ที่เริ่มออกอากาศตั้งแต่ พ.ศ. 2560
ละครโทรทัศน์ไทยที่ออกอากาศตั้งแต่ พ.ศ. 2560
ละครโทรทัศน์ไทย
ประเทศเติร์กเมนิสถานในเอเชียนเกมส์ฤดูหนาว 2017

ประเทศเติร์กเมนิสถาน เข้าร่วมแข่งขันกีฬาเอเชียนเกมส์ฤดูหนาว ครั้งที่ 8 ค.ศ. 2017 (พ.ศ. 2560) ณ ซัปโปะโระ และ โอะบิฮิโระ ประเทศญี่ปุ่น ระหว่างวันที่ 19 กุมภาพันธ์ – 21 กุมภาพันธ์ พ.ศ. 2560  
==จำนวนผู้เข้าแข่งขัน==
==กีฬาฮอกกี้น้ำแข็ง==
นักกีฬาฮอกกี้น้ำแข็งของประเทศเติร์กเมนิสถานมีคุณสมบัติเข้าแข่งขันรายการกีฬาฮอกกี้น้ำแข็งประเภททีมชาย ระดับดิวิชั่น 2
===ประเภททีมชาย===
กลุ่มบี
----
----
----
==อ้างอิง==
ต
2
จีนไทเปในเอเชียนเกมส์ฤดูหนาว 2017

จีนไทเป เข้าร่วมแข่งขันกีฬาเอเชียนเกมส์ฤดูหนาว ครั้งที่ 8 ค.ศ. 2017 (พ.ศ. 2560) ณ ซัปโปะโระ และ โอะบิฮิโระ ประเทศญี่ปุ่น ระหว่างวันที่ 19 กุมภาพันธ์ – 21 กุมภาพันธ์ พ.ศ. 2560  
==จำนวนผู้เข้าแข่งขัน==
นักกีฬาประเทศจีนไทเปมีคุณสมบัติเข้าแข่งขันรายการดังต่อไปนี้
==กีฬาเคอร์ลิง==
นักกีฬาเคอร์ลิงของประเทศจีนไทเปมีคุณสมบัติเข้าแข่งขันรายการกีฬาเคอร์ลิงประเภททีมชาย
===ประเภททีมชาย===
รอบพบกันหมด
รอบที่ 1
18 กุมภาพันธ์ พ.ศ. 2560, 9:00 (7:00 เวลาไทย)
รอบที่ 3
19 กุมภาพันธ์ พ.ศ. 2560, 9:00 (7:00 เวลาไทย)
รอบที่ 4
20 กุมภาพันธ์ พ.ศ. 2560, 13:30 (11:30 เวลาไทย)
รอบที่ 5
21 กุมภาพันธ์ พ.ศ. 2560, 9:00 (7:00 เวลาไทย)
รอบที่ 6
''21 กุมภาพันธ์ พ.ศ. 2560, 18:00 (16:00 เวลาไทย)
==กีฬาทวิกีฬา==
==กีฬาวิ่งสเกต==
==กีฬาวิ่งสเกตลู่สั้น==
==กีฬาสกีลงเขา==
==กีฬาสเกตลีลา==
==กีฬาสโนว์บอร์ด==
==กีฬาฮอกกี้น้ำแข็ง==
นักกีฬาฮอกกี้น้ำแข็งของจีนไทเปมีคุณสมบัติเข้าแข่งขันรายการกีฬาฮอกกี้น้ำแข็งประเภททีมชาย ระดับดิวิชั่น 1
===ประเภททีมชาย===
----
----
----
----
==อ้างอิง==
ท
2
แมวของชเรอดิงเงอร์

แมวของชเรอดิงเงอร์ (Schrödinger's cat) เป็นการทดลองทางความคิด ซึ่งบางทีมีผู้บรรยายว่าเป็นปฏิทรรศน์ คิดค้นโดยแอร์วีน ชเรอดิงเงอร์ นักฟิสิกส์ชาวออสเตรีย ใน ค.ศ. 1935 การทดลองดังกล่าวแสดงสิ่งที่เขาเห็นว่าเป็นปัญหาของการตีความกลศาสตร์ควอนตัมแบบโคเปนเฮเกน (Copenhagen interpretation) ที่ใช้กับวัตถุในชีวิตประจำวัน โดยฉากนี้เสนอแมวตัวหนึ่งที่อาจทั้งยังมีชีวิตและตายแล้วในเวลาเดียวกัน เป็นสถานะที่เรียก หลักการซ้อนทับควอนตัม (quantum superposition) อันเป็นผลจากการถูกเชื่อมโยงกับเหตุการณ์ระดับเล็กกว่าอะตอมแบบสุ่มซึ่งอาจเกิดหรือไม่ก็ได้ การทดลองทางความคิดดังกล่าวมักมีการหยิบยกขึ้นมาในการอภิปรายทฤษฎีของการตีความกลศาสตร์ควอนตัม ชเรอดิงเงอร์ประดิษฐ์คำว่า เวอร์ชเรงคุง (ความพัวพัน) ในระหว่างการพัฒนาการทดลองความคิดนี้
== อ้างอิง ==
มโนทัศน์ทางฟิสิกส์
ปฏิทรรศน์ทางฟิสิกส์
การวัดควอนตัม
การทดลองทางความคิดเชิงฟิสิกส์
ตัวละครที่เป็นแมว
ประเทศทาจิกิสถานในเอเชียนเกมส์ฤดูหนาว 2017

ประเทศทาจิกิสถาน เข้าร่วมแข่งขันกีฬาเอเชียนเกมส์ฤดูหนาว ครั้งที่ 8 ค.ศ. 2017 (พ.ศ. 2560) ณ ซัปโปะโระ และ โอะบิฮิโระ ประเทศญี่ปุ่น ระหว่างวันที่ 19 กุมภาพันธ์ – 21 กุมภาพันธ์ พ.ศ. 2560  
==จำนวนผู้เข้าแข่งขัน==
นักกีฬาประเทศทาจิกิสถานมีคุณสมบัติเข้าแข่งขันรายการดังต่อไปนี้
==กีฬาสกีลงเขา==
นักกีฬาสกีลงเขาของประเทศทาจิกิสถานมีคุณสมบัติเข้าแข่งขันรายการกีฬาสกีลงเขา ประเภทชาย
===ประเภทชาย===
บาห์ริดดิน กอยบอฟ
บารากาทุลโล โซกิรอฟ
ซาย์ฟิดดิน นิโซมิดดิน
โซฮิบนาซาร์ ทูร์ซุนมูรด
==อ้างอิง==
ท
2
ประเทศไทยในเอเชียนเกมส์ฤดูหนาว 2017

ประเทศไทย เข้าร่วมแข่งขันกีฬาเอเชียนเกมส์ฤดูหนาว ครั้งที่ 8 ค.ศ. 2017 (พ.ศ. 2560) ณ ซัปโปะโระ และ โอะบิฮิโระ ประเทศญี่ปุ่น ระหว่างวันที่ 19 กุมภาพันธ์ – 21 กุมภาพันธ์ พ.ศ. 2560  
==จำนวนผู้เข้าแข่งขัน==
นักกีฬาประเทศไทยมีคุณสมบัติเข้าแข่งขันรายการดังต่อไปนี้
==กีฬาวิ่งสเกต==
นักกีฬาวิ่งสเกตของประเทศไทยมีคุณสมบัติเข้าแข่งขันรายการกีฬาวิ่งสเกต ประเภทหญิง
===ประเภทหญิง===
เบอร์ธา นาตาลี ฮอกเนสเตด
==กีฬาวิ่งสเกตลู่สั้น==
นักกีฬาวิ่งสเกตลู่สั้นของประเทศไทยมีคุณสมบัติเข้าแข่งขันรายการกีฬาวิ่งสเกตลู่สั้น ประเภทชาย และประเภทหญิง
===ประเภทชาย===
===ประเภทหญิง===
==กีฬาสกีลงเขา==
นักกีฬาสกีลงเขาของประเทศไทยมีคุณสมบัติเข้าแข่งขันรายการกีฬาสกีลงเขา ประเภทชาย และประเภทหญิง
===ประเภทชาย===
โรเบิร์ต วรชัย ปิ่นเซนท์
===ประเภทหญิง===
ณัชชา ทองโพธิ์ใหญ่
==กีฬาสกีวิบาก==
นักกีฬาสกีวิบากของประเทศไทยมีคุณสมบัติเข้าแข่งขันรายการกีฬาสกีวิบาก ประเภทชาย และประเภทหญิง
===ประเภทชาย===
มาร์ค จันเหลือง
===ประเภทหญิง===
คาเรน จันเหลือง
==กีฬาสเกตลีลา==
นักกีฬาสเกตลีลาของประเทศไทยมีคุณสมบัติเข้าแข่งขันรายการกีฬาสเกตลีลา ประเภทหญิง
===ประเภทหญิง===
ฐิตา ล่ำซำ
==กีฬาฮอกกี้น้ำแข็ง==
นักกีฬาฮอกกี้น้ำแข็งของประเทศไทยมีคุณสมบัติเข้าแข่งขันรายการกีฬาฮอกกี้น้ำแข็งประเภททีมชาย ระดับดิวิชั่น 1 และประเภทหญิง
===ประเภททีมชาย===
----
----
----
----
===ประเภททีมหญิง===
----
----
----
----
==อ้างอิง==
ท
2
เหมปาลา ชยสุริยา

เหมปาลา ชยสุริยา (Hempala Premachandra "Henry" Jayasuriya) นักมวยสากลสมัครเล่นชาวศรีลังกา เกิดเมื่อ พ.ศ. 2473 ติดทีมชาติศรีลังกา ได้เหรียญเงินกีฬาเอเชียนเกมส์ในรุ่นแบนตัมเวทเมื่อ พ.ศ. 2497 ที่มะนิลา ประเทศฟิลิปปินส์ และติดทีมชาติเข้าแข่งขันกีฬาโอลิมปิก พ.ศ. 2499 ที่เมลเบิร์น รอบแรก แพ้คะแนนบ๊อบบี แบท (สหรัฐอเมริกา) เมื่อ 23 พฤศจิกายน ตกรอบไม่ได้เหรียญรางวัล
น้องชายของเขาคือจันทรเสนา ชยสุริยาเป็นนักมวยสากลสมัครเล่นทีมชาติศรีลังกาเช่นกัน เคยเข้าแข่งขันกีฬาโอลิมปิก พ.ศ. 2499 ในรุ่นเฟเธอร์เวท แต่ตกรอบสอง ไม่ได้เหรียญรางวัลเช่นกัน
== อ้างอิง ==
http://www.sports-reference.com/olympics/athletes/ja/henry-jayasuriya-1.html 
นักมวยสากลสมัครเล่นชาวศรีลังกา
นักกีฬาเหรียญเงินเอเชียนเกมส์